CELEX: 32007R1539
Language: sk
Date: 2007-12-20 00:00:00
Title: Nariadenie Komisie (ES) č. 1539/2007 z  20. decembra 2007 , ktorým sa stanovujú indexy uplatniteľné na obilie vyvážané vo forme škótskej whisky na obdobie 2007/2008

21.12.2007   
            
            
               SK
            
            
               Úradný vestník Európskej únie
            
            
               L 337/50
            
         
      NARIADENIE KOMISIE (ES) č. 1539/2007
   z 20. decembra 2007,
   ktorým sa stanovujú indexy uplatniteľné na obilie vyvážané vo forme škótskej whisky na obdobie 2007/2008
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1784/2003 z 29. septembra 2003 o spoločnej organizácii trhu s obilninami (1),
   so zreteľom na nariadenie Komisie (ES) č. 1670/2006 z 10. novembra 2006 stanovujúce určité podrobné pravidlá pre uplatňovanie nariadenia Rady (ES) č. 1784/2003 vzhľadom na stanovenie a poskytovanie upravených náhrad, pokiaľ ide o obilie vyvážané vo forme určitých liehovín (2), a najmä na jeho článok 5,
   keďže:
   
               (1)
            
            
               Článkom 4 ods. 1 nariadenia (ES) č. 1670/2006 sa ustanovuje, že množstvá obilia, na ktoré sa poskytuje náhrada, sú množstvá, ktoré sú dané pod kontrolu a destilované, zaťažené indexom, ktorý sa na každý rok stanovuje pre daný členský štát. Tento index vyjadruje vzhľadom na zmeny, ktoré nastali v týchto množstvách počas rokov, ktoré zodpovedajú priemernému obdobiu dozrievania tohto alkoholického nápoja, pomer medzi vyvezenými celkovými množstvami a celkovými množstvami príslušného alkoholického nápoja uvedenými na trh.
            
         
               (2)
            
            
               Vzhľadom na informácie poskytnuté Spojeným kráľovstvom za obdobie od 1. januára do 31. decembra 2006 priemerné obdobie dozrievania v roku 2006 bolo v prípade škótskej whisky šesť rokov.
            
         
               (3)
            
            
               Mali by sa preto stanoviť indexy na obdobie od 1. októbra 2007 do 30. septembra 2008.
            
         
               (4)
            
            
               Článok 10 protokolu 3 k Dohode o Európskom hospodárskom priestore vylučuje poskytnutie vývozných náhrad do Lichtenštajnska, na Island a do Nórska. Okrem toho Komisia uzavrela s určitými tretími krajinami dohody, ktoré zahŕňajú zrušenie vývozných náhrad. Preto by sa to v súlade s článkom 7 ods. 2 nariadenia (ES) č. 1670/2006 malo brať do úvahy pri výpočte indexu na obdobie 2007/2008,
            
         PRIJALA TOTO NARIADENIE:
   Článok 1
   Na obdobie od 1. októbra 2007 do 30. septembra 2008 sa indexy uvedené v článku 4 nariadenia (ES) č. 1670/2006 uplatniteľné na obilie používané v Spojenom kráľovstve na výrobu škótskej whisky stanovujú v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   Uplatňuje sa od 1. októbra 2007.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2007
      
         
            Za Komisiu
         
         Mariann FISCHER BOEL
         
         
            členka Komisie
         
      
   
   
      (1)  Ú. v. EÚ L 270, 21.10.2003, s. 78. Nariadenie naposledy zmenené a doplnené nariadením (ES) č. 735/2007 (Ú. v. EÚ L 169, 29.6.2007, s. 6).
   
      (2)  Ú. v. EÚ L 312, 11.11.2006, s. 33. Nariadenie zmenené a doplnené nariadením (ES) č. 1913/2006 (Ú. v. EÚ L 365, 21.12.2006, s. 52).
   
      PRÍLOHA
      Indexy uplatniteľné v Spojenom kráľovstve
      
                  Obdobie uplatňovania
               
               
                  Uplatniteľný index
               
            
                  na jačmeň spracovaný na slad použitý na výrobu sladovej whisky
               
               
                  na obilie použité na výrobu obilnej whisky
               
            
                  Od 1. októbra 2007 do 30. septembra 2008
               
               
                  0,445
               
               
                  0,526